Päätoimittaja Kannala: Case Vastaamo herätti suomalaiset todellisuuteen – GDPR ei olekaan vain EU-horinaa
Helsingin Uutisten päätoimittaja Karri Kannala toivoo, että psykoterapiakeskus Vastaamon tapaus saa suomalaiset suhtautumaan vakavammin GDPR-tietosuoja-asetukseen.
Yleinen tietosuoja-asetus määrittelee henkilötietojen keräämistä, säilytystä ja hallinnointia tarkasti.
– Liian moni GDPR-koulutuksiinkin osallistunut (pakotettu) henkilö on pitänyt ja pitää yhä aihetta pelkkänä EU-tason horinana. Toivotaan, että case Vastaamo herättelee suomalaisia arkeen, ennen kuin totuus valkenee vasta omalle kohdalle osuvan identiteettivarkauden tai muun vastaavan kautta, Kannala sanoo pääkirjoituksessa.